《次韵正仲秋晚感兴》
宋代·舒岳祥

举头无路见长安，十月江南有朔寒。
岩瀑飞来云影湿，溪霜著朔叶声乾。
相思一夜心先醉，欲话前冬鼻已酸。
爱尔和诗添记事，愁来时解锦囊看。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。